15.Ключов режим на транзистора

15.1. Теоретична постановка

Електрическият ключ може да се разглежда като електрическо съпротивление, което може скокообразно да заема една от двете възможни стойности: Rк≈0 или Rк≈∞. Със съпротивлението на товара това съпротивление образува делител на напрежение (Фиг.15.1.). Когато ключето К е включено, съпротивлението му клони към нула и токът във веригата зависи само от съпротивлението на товара R, т.е.

а когато е изключено, съпротивлението във веригата става безкрайно голямо и токът практически става равен на нула, т.е. веригата се прекъсва.

Фиг.15. 1.


Ако като изходна величина се използва не токът през товара, а напрежението върху ключа може да се запише, че

Вижда се, че когато токът през ключа е нула, т.е. когато ключът е отворен, изходното напрежение е равно на захранващото напрежение, защото върху товарното съпротивление не се образува спад на напрежението. При затворен ключ изходът е шунтиран със съпротивление, клонящо към нула, поради което изходното напрежение би клоняло също към нула.


За контактното съпротивление на ключа стойността нула е твърде относителна и зависи от съпротивлението на товара. С други думи, за да се приеме, че Rк≈0 е необходимо, съпротивлението на товара да бъде много по-голямо от контактното съпротивление. Следователно контактното съпротивление винаги има една определена стойност, за която конструкторите отделят изключително внимание, тя да бъде колкото се може по-малка в рамките на технико-икономическия оптимум.

Върху контактното съпротивление се формира мощност


[image: image4.wmf]R

к

I

P

к

2

=

,

която води до загряването на контакта и до евентуалното му изгаряне. Когато то е малко, температурата се запазва дори и при големи стойности на тока. Чисто практически важи правилото, че ако едно контактно съединение загрява, то неговото контактно съпротивление се е увеличило, което най-често е следствие от замърсяване, слаб натиск на контактната пружина, разхлабена механическа връзка или прекалено висока плътност на тока.


Транзисторът също има свойството да притежава безкрайно голямо съпротивление и съпротивление, клонящо към нула. Затова той може да изпълнява ролята на ключ. Проблемът е, че съпротивлението на транзистора може да заема и междинни състояния, при което разсейваната мощност става значителна и има опасност той да прегрее. Когато се работи в ключов режим, това междинно състояние не бива да се допуска. 

Предимството на транзисторният ключ обаче е, че контактът не може да бъде замърсен, нито пък връзката да се разхлаби. Освен това управлението на такъв контакт става по електронен път и не е необходимо непременно човешка ръка да извърши механическо движение. Не на последно място като  предимство е, че максималната скорост на комутация на механичните контакти е несъизмеримо по-малка от тази на електронните.

Ако през колектора на транзистора не тече ток, той е запушен, а ако тече, транзисторът е отпушен. При това важи правилото, че необходимото и достатъчно условие един транзистор да бъде отпушен, е, в базовата му верига да тече ток. 

Фиг.15. 2
В отпушено състояние обаче се наблюдават два случая – активен режим и ключов режим, които зависят от съотношението между колекторното съпротивление и съпротивлението на самия транзистор (Фиг.15.2.). Когато спадът на напрежението върху колекторното съпротивление стане приблизително равен на захранващото напрежение на източника, тогава съпротивлението на транзистора може да се смята за нула спрямо него. 

Това състояние се нарича още наситено състояние на транзистора. Постигнато е чрез увеличаването на базовия ток, пропорционално на който е нараствал и колекторния ток с коефициент на пропорционалност β. При достигане на наситеното състояние обаче, с нарастването на базовия ток настъпва момент, при който колекторният ток престава да расте. Създава се ефект на насищане на схемата. Практически то може да се определи, като се измери напрежението между колектора и емитера на транзистора. Ако това напрежение е под 1V, значи транзисторът е вече влязъл в наситено състояние. В противен случай е налице активен режим. 

Следователно за постигане на наситено състояние на транзистора е необходимо, да бъде изпълнено условието 

Интересен е въпросът с разсейваните мощности при ключов режим. В запушено състояние тя е практически нула, защото ток през него не тече. Напрежението върху колекторът е високо, но умножено по нула, дава произведение нула. В наситено състояние случаят е аналогичен, т.е. токът е голям, но напрежението между колектора и емитера клони към нула. Следователно произведението им също ще клони към нула, т.е. разсейваната мощност ще бъде минимална. 

Фиг.15. 3.

Не така обаче стоят нещата по времето на фронтовете, когато транзисторът преминава от едното състояние в другото. Това преминаване става за определено време, през което и токът и напрежението са значителни, т.е. преминава се за момент през активен режим На Фиг.15.3. е илюстриран този момент. Вижда се, че по времето на фронтовете  се наблюдават пикове на мощността. Като се разнесе заградената от тези пикове площ по целия период, се  определя средна разсейвана мощност, която води до загряване на транзистора.

Ако честотата на импулсите расте, площта, която заграждат пиковете остава същата, а намалява времето за охлаждане, при което средната разсейвана мощност расте. Следователно трябва да се внимава при работа с високи честоти, защото опасността от прегряване на ключовите транзистори нараства. До колко високи честоти може да работи един транзистор зависи от максималната му гранична честота, регламентирана от фирмата – производител и от схемата на свързване. 


В крайна сметка общата разсейващата мощност върху транзистора Рко, която причинява загряването му, се формира от три съставки:

където Рз е мощността при запушено състояние на транзистора, Рн е мощността при наситено състояние на транзистора, а Рф е мощността по време на фронта.


От казаното могат да се направят няколко извода. Първият е, че с транзисторен ключ могат да се управляват големи токове, много по-големи, в сравнение с токовете, които се управляват в активен режим. Това е едно от главните предимства на ключовия режим.


Вторият извод е, че колкото е по-малко напрежението между колектора и емитера при наситено състояние, толкова е по-добре, защото разсейваната мощност при това състояние ще бъде минимална. На практика мощността при наситеното състояние не може съвсем да се пренебрегне и играе известна роля при формиране на средната разсейвана мощност върху транзистора. Така например ако остатъчното напрежение между колектора и емитера е например 1V и се умножи по ток от 20А, ще се получи мощност от 20W, която въобще не е за пренебрегване.


Третият извод е, че не бива да се допуска транзисторът да премине в активен режим, защото разсейваната мощност става значителна.  Това може да се случи, ако се наруши споменатото по-горе неравенство, т.е. ако големината на базовия ток не е в състояние да насити транзистора. На практика такъв проблем може да възникне в резултат на стареене на елементите. След производството на нови електронни елементи в тях продължават процеси на промяна в кристалната структура. Процесът се нарича стареене на веществото. Този факт се има предвид от конструкторите при проектиране на нова електронна апаратура, защото се знае, че след няколко месеца от експлоатацията и електронните елементи ще променят параметрите си. За това при проектиране на транзисторен ключ се налага условието

Двойката пред дробната черта е коефициент на сигурност, че транзисторът няма да премине в активен режим при подмяната му с нов или в резултат на стареене на елементите. Параметърът β се взема като минималната възможна стойност за съответния тип транзистори, когато става въпрос за серийно произвеждано изделие,.


Четвъртият извод е, че разсейваната върху транзистора мощност може да се намали, ако се вземат мерки за по-бързото му преминаване от едното състояние в другото. На тези мерки ще бъде отделено по-сериозно внимание, защото са важни!


Първият фактор за бързото превключване на транзистора от едното състояние в другото е, схемите за управление на транзисторния ключ да осигуряват достатъчно стръмни фронтове на импулсите, прилагани към базата на транзистора. Ако това не се изпълни, по-нататъшните мерки са неефективни.


Вторият фактор е бързодействието на самите транзистори. За ключови схеми се избират транзистори с висока транзитна честота. При големи мощности обаче, изискването за бързодействие и голяма мощност на комутация са противоречиви, т.е. мощните транзистори по правило са по-бавни. Затова на следващ етап се обръща внимание на третия фактор, а той се изразява в това, да се осигури високо напрежение на базата на транзистора в първият момент за бързото му отпушване и отрицателно напрежение на базата при запушване.


На Фиг.15.4. е показана схема на транзисторен ключ, към входа на който се прилагат двуполярни правоъгълни импулси. В конкретния случай двуполярното напрежение е постигнато от два последователно свързани източника, единият от които е за положителни правоъгълни импулси, а другият – за постоянно отрицателно напрежение. Резултантното напрежение е сбор от напреженията на двата източника с отчитане на алгебричен знак. По време на пауза върху базата действа отрицателното напрежение, а по времето на импулс - положително. 

Фиг.15. 4
Съпротивлението RБ има за задача да осигури високо напрежение на базата при преден фронт на входния импулс за бързото отпушване на транзистора. В момента, в който той се отпуши обаче, протичащият базов ток създава спад на напрежението върху RБ  и напрежението на емитерният P-N преход се установява на 0,66V. Този процес е илюстриран на Фиг.15.5. 

Фиг.15. 5.
При проектиране на транзисторен ключ винаги трябва да се мисли, по коя верига ще се оттекат неосновните токоносители от базата при запушването му. За целта понякога е достатъчно да се постави подходящо съпротивление между емитера и базата, както е показано с прекъсната линия на схемата. Когато входното напрежение стане нула, неосновните токоносители ще се оттекат през него към масата. Този процес ще се ускори многократно, ако към базата се приложи отрицателно напрежение, с което рязко се намалява времето на фронта при запушване. Създава се ефект, аналогичен на вакумна помпа, която “изсмуква” електроните. За това използването на отрицателно напрежение при запушване на транзистора е винаги за препоръчване, а когато се цели постигането на високи показатели, е задължително!

Четвъртият фактор е, да не се позволява базата на отпушения транзистор да се пренасити с неосновни токоносители. Колкото е по-голям техният брой, толкова по-дълго време е необходимо при запушване за тяхното оттичане. За това стремежът е, отпушеният транзистор да се държи на границата на насищане. Това се постига автоматично, чрез въвеждане на отрицателна обратна връзка.

Фиг.15. 6.


На Фиг.15.6. е показан един от възможните начини за автоматично поддържане на транзистора на границата на насищане. Действието на схемата е следното.

Както се знае, напрежението между емитера и колектора на наситения транзистор клони към нула. Ако към колектора се свърже катода на диод, а към подходяща точка в базовата верига се свърже анода, този диод ще бъзе запушен, когато транзисторът е запушен, защото се оказва подложен на обратно напрежение. Когато обаче се приложи положителен входен импулс и транзисторът се насити, се изпълнява условието

Диодът се отпушва и част от базовия ток се отклонява през него и през колектора на транзистора към емитера. Така базовият ток намалява, от което намалява колекторния ток и напрежението на колектора започва да расте. Тогава обаче отклонилият се през диода ток започва да намалява, но от това пък се увеличава базовия ток. В крайна сметка се постига едно балансирано състояние между тока през базата и тока през диода такова, че напрежението на колектора на транзистора запазва една гранична по отношение на насищане и активен режим стойност. Винаги когато се постигат подобни равновесни състояния е налице действие на отрицателна обратна връзка!

Фиг.15. 7.


На Фиг.15.7. е показана същата схема, но вместо обикновен диод, е използван диод на Шотки. За този диод се знае, че остатъчното му напрежение в права посока е около 0,3V. В такъв случай когато транзисторът се отпуши, напрежението на базата му стане около 0,66V, Ако напрежението на колектора стане около 0,35V, диодът на Шотки ще се отпуши и част от базовия ток ще се отклони през него и през колектора на транзистора, в резултат на което ще настъпи същото балансирано състояние.


Схемата с диодите на Шотки се използва при изработването на логически интегрални схеми по биполярна технология. Постига се по-голямо бързодействие, без да се увеличава тока на консумация, или пък се запазва бързодействието при намален ток на консумация. В системата за означения на интегрални схеми повечето фирми поставят буквата S в означението на онези интегрални схеми, в които са използвани диоди на Шотки, свързани по описания начин. Например SN7400 е логическа схема с четири двувходови елемента И-НЕ. Интегралната схема SN74S00 е същата интегрална схема, но в нея са използвани диоди на Шотки, при което е увеличено бързодействието. Консумацията на електроенергия е запазено. Ако обаче в означението е записано SN74LS00 следва, че предлаганата интегрална схема е с намалена консумация на електроенергия, а не с повишено бързодействие. Това се пости5га пак благодарение на използването на диоди на Шотки.


За поддържане на мощните транзистори в силовата електроника на границата на насищане, се е наложила схемата Дарлингтон. Такъв електронен ключ е показан на Фиг.15.8. Транзисторът Т1 осигурява базов ток на Т2, а пък колекторното напрежение на Т1 зависи от колекторното напрежение на Т2. Ако токът през базата на Т2 нарасне, това води до намаляване на колекторното напрежение на Т1, от където токът през базата намалява. Пак се стига до балансирано състояние на двата транзистора такова, че хем напрежението на колектора да не бъде прекалено малко, хем токът през базата на Т2 да не бъде прекалено голям.

Фиг.15. 8.

Диодът D служи да осигури път за отрицателния входен импулс към базата на Т2 за бързото му запушване.

27. Изследване на САР с релеен регулатор

27.1. Теоретична постановка

Известно е действието на терморегулатора на електрическия бойлер. Състои се в следното. Една биметална пластина е включила един нормално затворен контакт. Когато се включи към бойлера захранващо напрежение, нагревателят преобразува  електрическата енергия в топлинна, отдава я на водата и температурата и се повишава. При определена максимална стойност на тази температура биметалната пластинка се изкривява и прекъсва веригата на нагревателя. Температурата на водата започва да намалява. При определена минимална стойност, биметалната пластинка се изправя и включва отново веригата. Така започва процес на включване и изключване на нагревателя, при който изходната величина се променя между две точки. 

Фиг.27. 1.
На Фиг.27.1. е показана преходната характеристика на такава система от момента на включването и. От тази графика могат да се направят няколко заключения. Първото е, че такова регулиране може да се извърши само с инерционен обект, т.е. обект, чиято преходна характеристика представлява нарастваща експонента. Ако се направи опит да се регулира температурата например на течаща вода директно в тръбата, ще се установи, че това е практически невъзможно. Нагрятата вода бързо ще се оттича, а нейното място ще се заема от студена вода, която не може да се загрее мигновено.

Другото заключение е, че в работата на системата непременно трябва да бъде въведен хистерезис, т.е. изключването да става при една стойност на изходната величина, каквато е Ymax, а включването - при по-малка. Ако такъв хистерезис не е въведен, а включването и изключването се извършва при една и съща стойност, ще се получи САР с непрекъснато действие, каквато беше вече разгледана при компенсационните стабилизатори на напрежение.


Третото заключение е, че колкото е по-малка разликата между Ymax и Ymin, толкова е по-висока точността на поддържане на изходната величина, но е толкова по-висока и честотата на включване и изключване (комутация). Електромагнитните релета са бавни и се използват при максимални честоти на комутация със стойности от порядъка на части от Херца. Съществуват бързодействащи релета, но те са маломощни. Въпреки това не могат да надхвърлят честота, например от 200Hz, пък и няма смисъл, защото съществуват бързи електронни комутиращи елементи за големи мощности.

Предимството на релейните регулатори е това, че комутиращият елемент работи в ключов режим при което разсейваната мощност върху него е малка. Това беше споменато при разглеждането на транзисторния ключ. Става въпрос, че когато токът през обекта е силен, напрежението в краищата на ключа клони към нула, а с това и разсейваната мощност клони към нула. При отворен ключ пък токът клони към нула, при което ефектът е аналогичен. При малки разсейвани мощности самият комутиращ елемент има малки размери и не трябва да се вземат допълнителни мерки за охлаждането му, което опростява конструкцията, повишава надеждността, намалява размерите и цената, и т.н. Въобще ключовият режим е твърде желан по принцип, но не винаги е възможен.

Фиг.27. 2.


За лабораторно изследване по темата ще бъде съставен модел на обект, който да притежава свойството инерционност. Нека той се състои от бобина и активно съпротивление, както е показано на Фиг.27.2. Реални обекти с подобна схема са електродвигателите за постоянен ток. Освен тях могат да се управляват и чисто активни товари, като например електрически нагреватели, осветителни лампи с нажежаема жичка и др. Тези обекти са инерционни, но в случая е нужна електрическа инерция, поради което задължително трябва да бъде поставена допълнителна индуктивност. 


В показаната схема участва диод. Задачата му е да затвори веригата на самоиндукцията по време на пауза, за да може тя да отдава запасената енергия. Действието му е следното.

При изключване на индуктивността, токът през бобината намалява, но не променя знака си. Тя обаче става източник, а в източниците токът се движи от минуса към плюса. В такъв случай напрежението на самоиндукцията обръща знака си и диодът се оказва свързан в права посока към това напрежение, отпушва се и осигурява затворена верига на тока през бобината.


За отбелязване е, че такъв диод може да се поставя само към обект, захранен с еднополярни импулси.

Фиг.27. 3.


На Фиг.27.3. е показана графичната зависимост на напрежението и тока на обекта във времето. Важен показател за честотата на комутацията е времеконстантата на обекта и изборът на стойностите на Imax  и Imin. Ако става въпрос за управление на активен товар, допълнителната индуктивност за създаване на инерционност може да бъде много малка, стига комутиращите елементи да могат да работят при съответната честота. 

За целите на силовата електроника са създадени мощни биполярни, полеви (GBT) и IGBT транзистори, работещи при сравнително високи честоти и големи мощности. Последните са най-предпочитаните, защото обединяват предимствата на биполярните и полевите транзистори. Имат структура на N-P-N или P-N-P транзистори, но се управляват чрез гейт, поради което притежават високо входно съпротивление. Освен това имат малко остатъчно напрежение в наситено състояние и не се нуждаят от отрицателно запушващо базово преднапрежение по време на пауза. Работят при честоти над 200KHz.

Фиг.27. 4.

На Фиг.27.4 е показана блоковата схема на САР с релейно действие. В сравнение със САР с непрекъснато действие тук е добавен релеен елемент РЕ. Действието е аналогично, с тази разлика, че входното въздействие към обекта е  във вид на импулси и това, че усилената грешка на системата управлява релейния елемент.

Фиг.27. 5.


На Фиг.27.5. е показана схемата на електромагнитно реле и релейната характеристика. За изходна величина е прието напрежението на товара, а за входна – токът през бобината. Магнитопроводът МП осигурява магнитна верига, която включва още котвата К и въздушната междина δ. Ако токът през бобината започне да се увеличава, той трябва да достигне определена стойност Imax, за да може силата на електромагнита да преодолее противодействащата сила на пружината П. Тогава котвата се привлича и въздушната междина δ клони към нула. Контактната система КС включва веригата на товара. Електромагнитната система преминава в ново състояние, в което няма въздушна междина. Магнитното съпротивление на магнитната верига става по-малко и вече не е нужен толкова силен ток като Imax за да бъде задържана котвата в това състояние, т.е. да бъде преодоляна силата на пружината. Следователно ако токът се намалява под Imax, електромагнитното реле няма веднага да изключи. Това ще стане, когато токът през бобината му достигне стойност  Imin, която е по-малка от Imax. 


Такава характеристика се нарича нееднозначна характеристика, защото при една и съща стойност на параметъра върху абсцисната ос, изходната величина има две състояния. При нееднозначните зависимости  е важна посоката, в която е протичал процеса. Наблюдава се явлението хистерезис, което се определя от разликата между Imax и Imin.

На Фиг.27.6. е показана електронна схема, която притежава релейна характеристика. Напрежението в т.А се определя от съпротивленията на делителя R1 и R2. Ако тези съпротивления са равни, напрежението в точка А би било наполовина. Във всеки момент от времето обаче съпротивлението R3 се явява паралелно на едно от другите две съпротивления. Когато R3 е паралелно на R2, долното съпротивление на делителя се определя от еквивалентното им съпротивление, което е по-малко от R2 и за това напрежението на т.А ще намалее под средната стойност на захранващото напрежение. Така ще се формира стойност Ua.min. Стойността Ua.max. пък ще се формира, когато R3 се яви паралелно R1.

Фиг.27. 6.


Защо R3 да се явява паралелно на съпротивленията на делителя? Защото операционният усилвател работи като компаратор, т.е. работи с максималният си коефициент на усилване, при което той е винаги в едно от двете си наситени състояния. За едното състояние може да се смята, че Uизх ≈Е, а за другото може да се смята, че Uизх ≈0. Именно при тези състояния  съпротивлението R3 се свързва от компаратора ту към плюса, ту към минуса на захранващия източник.

Нека Uвх в схемата е 0 и започне да нараства. Напрежението Uизх ще бъде +Е, защото входното напрежение се прилага на инвертиращия вход. Следователно напрежението в т.А ще има стойност Ua.max. 

Това, че входното напрежение е започнало да нараства и не е нула, все още не дава основание да се промени състоянието на изхода на ОУ. За да настъпи промяна, то трябва да достигне Ua.max.и да стане съвсем малко по-голямо от него. Тогава инвертиращият вход на ОУ става по-положителен от неинвертиращия, разликата  се усилва около 100000 пъти и на изхода се формира напрежение Uизх ≈0.


В този момент съпротивлението R3 се включва паралелно на R2 и напрежението в т.А става Ua.min. За да се възстанови високото напрежение на изхода, напрежението на инвертиращият вход не е достатъчно да стане по-малко от Ua.max, а трябва да достигне Ua.min.и да стане съвсем малко по-ниско от него. Едва тогава изходното напрежение би станало Uизх.≈+Е, при което R3 ще се яви паралелно на R1 и напрежението в т.А ще стане Ua.max..


Тук се наблюдава действието на положителна обратна връзка, която води до така наречения лавинообразен процес, т.е. изключително бърз преход от едното състояние в другото. Причината е това, че при нарастване и при намаляване на напрежението в т.А, ОУ макар и за кратко преминава през активен режим. Тогава изходното напрежение навлиза в някакво междинно състояние, при което потенциала на т.А се променя, а входния потенциал остава непроменен. От това се увеличава разликата на диференциалния вход на ОУ, от което изменението на изходното напрежение се увеличава. Това води до нова промяна на напрежението в т.А, от което разликата на диференциалния вход нараства още повече, изходното напрежение – също и така, докато се стигне до наситеното състояние на ОУ.

Фиг.27. 7.

От времето на ламповата електроника всички устройства с един вход и с релейна характеристика носят името тригер на Шмит. С други думи показаната схема е тригер на Шмит с ОУ и несиметрично захранващо напрежение. На Фиг.27.7. е показан тригер на Шмит с ОУ и симетрично захранващо напрежение.

Действието на схемата е аналогично, с тази разлика, че изходът на ОУ директно управлява делителя R1R2. Когато изходът е в състояние +Е, то напрежението в т.А е +Ua, а когато е –Е, напрежението е –Ua. Именно това са двете стойности за сравнение, които определят зоната на хистерезиса. За да се преобръща тригера, входното напрежение също трябва да бъде двуполярно.
[image: image23.png]



Фиг.27. 8.


На Фиг.27.8. е показана принципната схема да система за автоматично регулиране на напрежение с релеен регулатор. На практика това е импулсен стабилизатор на напрежение със самовъзбуждане, т.е. импулсите в него не се предизвикват от външен генератор, а възникват сами.Съпротивлението на товара е R8. То може да се променя, но схемата не бива да остава без товар, поради което е предвидено още едно съпротивление в товара R7, което  се монтира върху платката. Двете съпротивления на товара образуват с бобината L апериодична верига, която има свойството инерционност. Диодът D служи за поддържане на непрекъснат ток през товара в режим на пауза, благодарение на запасяваната в индуктивността енергия.


Операционният усилвател ОУ2 работи като тригер на Шмит, който изпълнява ролята на релеен елемент. Регулирането може да се осъществи чрез потенциометър, свързан паралелно на ценеровия диод. 


Операционният усилвател ОУ1 е сравняващо устройство и усилвател на грешката. На инвертиращия му вход е приложено заданието, което се взема от параметричен стабилизатор с ценеров диод. На неинвертиращия вход се прилага сигналът от обратната връзка, който се взема директно от товара.


Ако напрежението на товара намалее, тригерът на Шмит прилага към базата на регулиращия транзистор Т цялото захранващо напрежение Е. Поради инертността на бобината обаче, напрежението върху товара започва плавно да се повишава. Когато то се изравни със зададеното, тригерът на Шмит се преобръща и напрежението на базата на регулиращия транзистор става 0. Поради инертността на бобината обаче изходното напрежение на товара започва да намалява плавно, до достигане на напрежението на ценеровия диод. Хистерезисът, който се получава при това действие е толкова по-малък, колкото е по-голям коефициентът на усилване на ОУ1, но никога не може да стане 0.

28. Изследване на импулсен регулатор с ШИМ


28.1. Теоретична постановка


Ако напрежението има форма на правоъгълни импулси, площта на един напреженов импулс може да се намери като основата му се умножи с височината. На Фиг.28.1. са показани такива импулси. Основата е времето на импулса tи, а височината е Um. В такъв случай 

S = tи.Um,

където S е площта на импулса. Ако тази площ се осредни във времето за един цял период, ще се получи средна стойност на напрежението 

където tп е времето за паузата. Величината ε се нарича относителна продължителност на включване и показва каква част от периода е времето на самия импулс.

Фиг.28. 1
От формулата се вижда, че ако Um и периодът на импулсите не се променят, средната стойност на напрежението Uо ще бъде пропорционална на относителната продължителност на включване. Това дава една изключителна възможност, а именно, да се регулира напрежението на мощен консуматор със средствата на импулсната техника, при която елементите работят само в ключов режим. Предимството е, че те разсейват несравнимо по-малка мощност от тази, ако биха работили в активен режим.

Фиг.28. 2
Регулирането на относителната продължителност на включване в такт с някакво управляващо напрежение се нарича широчинно-импулсна модулация (ШИМ). На Фиг.28.2. е показан принципът на получаване на широчинно модулирани импулси. Напрежението Uл е линейно нарастващо, което се сравнява с управляващо напрежение Uу. Сравнението се извършва от компаратор, който представлява операционен усилвател с голям коефициент на усилване. На фигурата е показан вариант, при който изходното напрежение на компаратора е в състояние пауза, когато Uл<Uу и е в състояние импулс, когато Uл>Uу. Ако амплитудата на линейното напрежение остане постоянно, а се променя нивото на управляващото напрежение, ще се регулира пропорционално относителната  продължителност на включване ε.

Фиг.28. 3
На Фиг.28.3. е показано формирането на широчинно-импулсна модулация с двуполярни импулси. На този принцип може да се постигне не само регулиране на средната стойност на изходното напрежение, а и полярността му. По този начин може например да се регулират реверсивно оборотите на двигател за постоянен ток. Когато симетрията между положителните и отрицателните импулси е пълна, средната стойност на напрежението ще бъде нула и двигателят няма да се върти. Когато се наруши симетрията, двигателят ще се завърти в тази посока, която се определя от знака на средната стойност на напрежението, т.е. от коя страна е по-широкия импулс. Колкото несиметрията е по-голяма, толкова и скоростта на въртене би била по-голяма.


На Фиг.28.4. е показан вариант на ШИМ, при който трионообразните импулси са двуполярни и управляващото напрежение също е двуполярно, като се изменя по синусоидален закон. Положителната полувълна на управляващото напрежение ще предизвиква по-широки положителни импулси, а отрицателната – по-широки отрицателни импулси. Симетрията ще бъде пълна, когато синусоидата преминава през нулата.

Фиг.28. 4.

Фиг.28. 5.


Средната стойност на широчинно-импулсно модулираната функция може да се наблюдава, като импулсите се пропуснат през нискочестотен филтър. Това може да бъде интегрираща верига. При конкретния случай ще се наблюдава квази синусоидална форма, показана на Фиг.28.5. и обозначена с Uф. Вместо синусоида, ще се наблюдава назъбена променлива съставка, близка по форма до синусоидалната. Големината на зъбите ще зависи от честотата на импулсите и от времеконстантата на филтъра. 

Вместо към интегрираща верига, такива импулси могат да се прилагат към входа на обект, чиято преходна характеристика е нарастваща експонента. Пример за такъв обект е нагревателен уред, електродвигател, осветително устройство и др. За да бъде непрекъсната изходната величина обаче, трябва да се подбере такава честота на импулсите, която да съответства на инертността на обекта. Например ако импулсите се прилагат към котвената намотка на електродвигател, честотата на импулсите не бива да бъде толкова малка, че електродвигателя да потегля по време на импулс и да спира по време на пауза. 

Винаги се предпочита да се работи при колкото е възможно по-висока честота, но се налага да се търси оптимум по отношение на честотните възможности на мощните комутиращи елементи. Не се препоръчва обаче да се работи с честоти, по-малки от реципрочната стойност на три пъти времеконстантата на обекта, т.е. периодът на импулсите да бъде поне 1/3 от времеконстантата на обекта. На Фиг.28.5. са показани два случая, когато  тактовата честота е 600Hz и когато тя е 2000Hz, а честотата на управляващото напрежение е 50Hz  и времеконстанта на интегриращата верига 5.10-3 Sec.

Фиг.28. 6.


За получаване на линейно изменящо се напрежение са разработени редица схеми. Най-простият ГЛИН е показан на Фиг.28.6. На входа му се прилагат правоъгълни импулси, получени най-често от мултивибратор. Те се диференцират от диференциращата верига R1C1. Полученият положителен пик на напрежението отпушва транзистора Т, който дава на късо кондензатора С2 и го разрежда много бързо, след което транзисторът се запушва и кондензаторът започва да се зарежда бавно по експоненциалната крива.


Стойността на напрежението, до която ще се зареди кондензатора, зависи от времето, за което ще се зарежда и от времеконстантата на групата R2C2. Ако тези параметри се подберат така, че процесът да остава в началния участък на зарядната крива, получените импулси могат да се смятат за линейни. Те са толкова по-линейни, колкото са по-малки. Лесно е след това да бъдат усилени.

Фиг.28. 7
Две много сполучливи схеми за ГЛИН са показана на Фиг.28.7. На Фиг.28.7.а. е показана схема на ГЛИН със симетрично захранване, а на Фиг.28.7.б. – схема с несиметрично захранване. И в двата случая се използва тригер на Шмит с операционен усилвател.
Действието на схемата от Фиг.28.7.а. може да се онагледи с графиката от Фиг.28.8. Делителят на напрежение R1R2 формира напреженията +Uа и –Uа, като част от изходното напрежение. Обикновено големината им се избира да бъде  1/5Е до 1/10Е. Колкото то е по-малко, толкова линейността на напрежението е по-голяма, но толкова е по-малка амплитудата му. При малки амплитуди се използва втори ОУ като обикновен усилвател.

Когато на изхода се е формирало +Uизх, кондензаторът С се зарежда с положителен потенциал през съпротивлението R3. Напрежението върху кондензатора започва да расте и когато достигне +Uа то става по-високо от това на неинвертиращия вход и тригерът на Шмит се преобръща. Изходното напрежение става –Uизх, а напрежението в т.А става –Uа. Тогава започва стремеж за презареждане на кондензатора с обратна полярност. Ако в схемата не участваше диодът D, времеконстантата на презареждане би била същата и презареждането би станало плавно. В такъв случай изходните импулси биха били симетрични, а линейното напрежение върху кондензатора би било с форма на равнобедрен триъгълник.

Фиг.28. 8.


Наличието на диода създава различни времеконстанти при зареждане на кондензатора с положителна и с отрицателна полярност. В случая втората времеконстанта RC разчита само на съпротивлението на диода в права посока и на изходното съпротивление на ОУ. Тези съпротивления са много малки, поради което процесът протича много бързо и времето на фронта tф клони към нула. На практика стремежът е, това време да бъде колкото е възможно по-малко, но то зависи от бързодействието на ОУ, с което конструкторът винаги трябва да се съобразява.


Действието на втората схема е аналогично. Разликата се състои в това, че едната предлага двуполярни изходни импулси, а другата – еднополярни. Изходните импулси могат да бъдат правоъгълни, ако се вземат от изхода на ОУ. Тогава схемата може да се нарече мултивибратор с ОУ. Ако изходните импулси се вземат от кондензатора, те са линейни и схемата може да се нарече ГЛИН. Чрез въвеждане на две вериги в отрицателната ОВ, разделени с два срещуположно свързани диода, могат да се получават произволна несиметрия както при правоъгълните импулси, така и при линейните. С други думи схемата напълно си заслужава суперлативите!

Фиг.28. 9

На Фиг.28.9. е показана принципната схема на импулсен стабилизатор на напрежение с ШИМ. Първият ОУ работи като ГЛИН по схемата с еднополярно захранване. За да може размахът на трионообразното напрежение да изпълни целия участък на захранващото напрежение, е предвиден усилвател с ОУ2. Използван е неинвертиращ усилвател заради високото входно съпротивление на тази схема, благодарение на което, кондензаторът, върху който се формира трионообразното напрежение, няма да бъде натоварван.


Операционният усилвател ОУ3 работи като сравняващо устройство и усилвател на грешката, а ОУ4 работи като компаратор. 

Елементите, над чието означение е поставен символът * се подбират при практическата реализация. С С1 се подбира необходимата честота, а с R5 и R7 се търси максимална амплитуда на трионообразното напрежение и максимална симетрия спрямо захранващото напрежение.


Съпротивлението на товара е R10. Индуктивността L1 има за задача да въведе инерционност в товара, а диодът D2 осигурява непрекъснат ток по време на паузата.


За препоръчване е, при практическа реализация на схемата транзисторът Т да бъде съставен транзистор. Ако се използва интегралната схема TL084 например, в която се съдържат 4 операционни усилвателя, на изхода на всеки от тях токът не бива да бъде по-голям от 3 mA. Следователно ако максималният ток през товара е 3 А, то коефициентът на усилване по ток на транзистора не бива да е по-малко от 1000.


Задаващото напрежение е напрежението на източника Е2. Ако схемата се експериментира върху електронен симулатор, за препоръчване е, там да се постави източник на напрежение. При практическа реализация този източник е ценеров диод. Изходното напрежение трябва да бъде равно на зададеното. Ако е необходимо регулиране, то може да стане или чрез паралелен потенциометър към ценеровия диод, или  чрез въвеждане на дълбочина на обратната връзка  β<100%. За целта напрежението за обратна връзка от изхода трябва също да се взема от потенциометър.


В схемата не е предвидена защита от късо съединение.

